সুরক্ষা বনাঞ্চল
সুরক্ষা বনাঞ্চল হলো সেসকল বন যা মানুষ এবং তাদের সম্পদের উপরে পাথরপতন, বরফপতন, নদীভাঙন, ভূমিধ্বস, মাটিক্ষয় বা বন্যার মত প্রাকৃতিক দুর্যোগ প্রশমিত বা প্রভাব প্রতিরোধ করে। সুরক্ষা বন সাধারণত ঝুঁকিপূর্ণ অঞ্চল বা ভয়ংকর এলাকার ঢালে (যেমন একটি অস্থিত পাহাড়ি এলাকা বা বরফপতন অঞ্চল) এবং বিপন্ন সম্পদের পাশে অবস্থান করে সুরক্ষা দেয়। আল্পস পর্বত এলাকায়, সুরক্ষা বন ক্রমবর্ধমান প্রাকৃতিক বিপর্যয়ের বিরুদ্ধে প্রকৌশল প্রশমন ব্যবস্থার সমকক্ষ বলে বিবেচিত হয়। ফরাসি, জার্মান, ইতালিয় ও স্লোভেনীয় ভাষায় সুরক্ষা অরণ্য যথাক্রমে Forêt de protection, Schutzwald, foreste di protezione, varovalni gozdovi হিসেবে অভিহিত, এমনকি তাদের কাজ হলো মাটি রক্ষা করা এবং ভূমিক্ষয় থেকে বাঁচানো।